::: {.lead}

Traditionen tro mødes et bredt udvalg af Orøs kvinder
en søndag eftermiddag i april i forsamlingshuset.
Formålet med mødet er bl.a.
at lære nye Orø-kvinder at kende på tværs af generationer
og at nyde et par timer med gode samtaler og underholdning.

:::

Der var god stemning lige fra begyndelsen.
Pladserne ved bordene hurtigt blev besat, i takt med,
at de medbragte lækkerier til fællesbordet blev placeret.

![Der var mange lækre kager og oste på fællesbordet.
Foto: Marianne Klug-Andersen.](kager.jpeg){.tall}

Snakken gik livligt
og blev med passende mellemrum afbrudt af forskellige indslag.
Vi hørte bl.a. om inspirerende kvindelige forbilleder.
En af historierne handlede om en kvinde,
som kom her fra Orø og havde en vigtig rolle
ift. det sundhedsmæssige og sociale arbejde på øen.

![Altid godt at blive opdateret.
Foto: Marianne Klug-Andersen.](debat.jpeg)

Sangstemmerne blev smurt,
venligt hjulpet på vej af Susanne Brams musik.
Dejligt at kunne nyde vores gode danske sange sammen.

![Stemningsfulde sange.
Foto: Marianne Klug-Andersen.](sang.jpeg)

For to år siden
blev vi på et lignende kvindemøde præsenteret for linedance.
Det blev starten til,
at der blev oprettet et linedancehold her på Orø.
I år fik vi så mulighed for at opleve,
hvor dygtige deltagerne er blevet.
Efterfølgende kunne alle være med til et par danse
til stor morskab for både deltagerne
og dem, der valgte at se på.

![Linedance for både øvede og nybegyndere.
Foto: Marianne Klug-Andersen.](dans.jpeg)

Tiden gik hurtigt, som den jo gør i godt selskab.
For mig var det en god oplevelse
at få sat ansigt på flere af de kvinder, som er på Orø.
Og endnu en gang blev jeg imponeret over,
hvor mange forskellige aktiviteter vi har gang i her på øen.

Jeg vil bestemt også deltage i kvindemødet til næste år.
